Trabe espubliza la segunda parte d’El señor de los aniellos
#000005
Ediciones Trabe ta acabante d’espublizar lo que ye la segunda parte de la triloxía famosa d’El Señor de los Aniellos. Trátase de Les dos torres, obra de J. R. R. Tolkien y con torna al asturianu fecha por Nicolás Bardio.
#000006
L’editor Stanley Unwin pidió-y a Tolkien qu’escribiera una secuela pa El hobbit (1937) y eso afalólu a entamar la que diba ser la so obra más famosa, El Señor de los Aniellos, una novela de fantasía épica dividida en tres volúmenes (La Sociedá del Aniellu, Les dos torres y El regresu del rei), que foi publicada ente 1954 y 1955. Obra más importante de la lliteratura de fantasía, esta triloxía cuenta la historia de cómo los ferreros elfos forxaron los Aniellos del Poder y Sauron, el Señor de la Escuridá, l’Aniellu Únicu. Desque-y lu robaron andó tola Tierra Media a la busca d’él y nun foi a atopalu. Tiempu más tarde, y por casualidá, lléga-y a Bilbo Fardel, un hobbit del Condáu. A Sauron nun-y falta más qu’esi Aniellu pa ser a dominar la Tierra Media.
#000007
En Les dos torres, segunda parte d’El señor de los Aniellos, la Sociedá formada por Frodo, Sam, Pippin, Merri, Reblagos, Gimli, Legolas, Boromir y el magu Gandalf, que tienen la misión de desapaecer l’aniellu na tierra de Mordor, desfáise y caún d’ellos va pel so camín. Mentanto, homes, elfos y nanos van preparándose pa entamar la batalla más grande nunca vista na Tierra Media contra’l señor del mal.
#000008
Sal a la venta “Vikingos 2035”, la comuna anarquista na L.luarca post-apocalíptica y “El Xuegu d’Ender”
#000012